**Dª CATALINA ECHEVARRÍA BUADES, SECRETARIA DO CONCELLO DE TOMIÑO (PONTEVEDRA)**

**C E R T I F I C A:**

**QUE A XGL DESTE CONCELLO, CON DATA 7 DE MAIO DE 2018, ADOPTOU O SEGUINTE ACORDO:**

**APROBACION BASES III SIMPOSIUM DE ESCULTURA**

**A xunta de goberno acorda por unanimidade, aprobar as seguintes bases:**

**III SIMPOSIO INTERNACIONAL DE ESCULTURA NO MIÑO**

**BASES DE PARTICIPACIÓN**

**1.- O simposio comezará o luns 11 de xuño e concluirá o sábado 30 co acto de clausura e entrega de premios. Participarán 6 escultores con experiencia en eventos internacionais.**

**2.- O evento estará organizado polo Concello de Tomiño e a Cámara de Vilanova de Cerveira. Terá carácter bianual.**

**3.- O material no que se realizarán as esculturas, será mármore portugués e bronce. O tema das esculturas será de libre elección. Cada escultor debe aportar as súas ferramentas persoais; a organización proveerá algunhas ferramentas de maior tamaño difíciles de transportar, tamén electricidade e aire comprimido para ferramentas pneumáticas.**

**4.-Os escultores deberán presentar antes do 14 de maio a seguinte documentación:**

1. **-Currículum vitae e unha memoria de outros traballos anteriores en pedra, de tamaño monumental.**
2. **-Deseño da obra proposta para ser realizada durante o simposio.**
3. **-Toda a documentación deberá ser presentada no seguinte enderezo:**

**Concello de Tomiño Praza do Seixo, nº1. CP-36740Tomiño. Pontevedra – España**

**Enderezo electrónico: cultura@tomino.gal**

**4.- A Comisión Organizadora exercerá de xurado, valorará as propostas e seleccionará os 6 escultores participantes en relación á calidade dos proxectos presentados.**

**A Comisión organizadora estará composta por:**

* **-A Alcaldesa de Tomiño, Sandra González, e o Presidente da Cámara de Vila Nova de Cerveira, Fernando Nogueira.**
* **-As concelleiras de cultura de Tomiño e Cerveira, Cristina Martínez e Aurora Viaes.**
* **-A escultora Liliya Pobornikova, como coordinadora do evento, e o escultor Nando Álvarez, en calidade de asesor.**

**5.- Os escultores participantes disfrutarán de aloxamento e manutención, así coma da viaxe de ida e retorno, en clase económica, dende os seus países de orixe.**

**E para que así conste aos efectos que sexan pertinentes, expido a presente certificación, co visto e prace da Sra. Alcaldesa, asinándose electrónicamente a presente certificación.**

**Vº E PRACE A ALCALDESA**

**ASDO. SANDRA GONZÁLEZ ÁLVAREZ**